हिंदुस्तान स्काउट गाइड्स ने चलाया बेटी बचाओ बेटी पढ़ाओ अभियान
नरवाना | वल्यूप्लस शिक्षण संस्थान में बेटी बचाओ बेटी पढ़ाओ अभियान को लेकर हिंदुस्तान स्काउट गाइड की बैठक हुई। इसकी अध्यक्षता स्काउट ट्रेनर दिनेश मोर ने की। इसमें उन्होंने अपनी कविताओं के माध्यम से देशभक्ति और नारी की महिमा पर प्रकाश डाला। उन्होंने कहा कि देश के लिए लड़ने वाली रानी लक्ष्मी बाई, वैज्ञानिक कल्पना चावला, इंदिरा गांधी, ज्योतिबा फूले, किरण बेदी, सुचेता कृपलानी, पीटी ऊषा जैसी हमारी देश की महान बेटियों ने अपने राष्ट्र निर्माण के लिए अहम योगदान दिया। मोर ने कहा कि आज के दौर में भी लड़कियां लड़कों से पीछे नहीं हैं। इस मौके पर बैठक में उपस्थित छात्र छात्राओं ने संकल्प लिया कि वे समाज में लोगों को कन्या भ्रूणहत्या रोकने बेटियों को उच्च शिक्षा दिलवाने के लिए प्रेरित करेंगे।
hin_Deva hin_Deva